La cocció al vapor - Peixos Puignau - Distribuidor de peix fresc a Girona\nAquesta tècnica es va crear a l’antiga Xina i consisteix a cuinar els aliments només mitjançant el vapor que desprèn l'aigua en ebullició sense que el producte arribi a tocar-la. Al vapor, els aliments es van coent poc a poc, sense sobrepassar els 100 ºC. Per aconseguir-ho hi ha olles per cuinar al vapor, vaporeres i altres estris que us permetran preparar nombroses receptes al vapor i gaudir d’una alimentació més sana i equilibrada.\nEls peixos i el marisc al vapor\nL'aigua que fem servir per al vapor pot aromatitzar amb espècies o herbes fresques o fins i tot li podem afegir vi que, a alguns peixos i mariscs, com ara els musclos, els va fenomenal.\nEl temps de cocció depèn del tipus d'aliment i de la mida del tall, sent important que aquest sigui regular perquè la cocció sigui uniforme. Per exemple, un filet de peix pot estar a punt en només 4 o 5 minuts, mentre que un peix sencer de ració, tipus llobarro o orada, necessitarà d'uns 10 minuts.\nAixí doncs us deixem una recepta ben sana i senzilla de fer!!!\nBeneficis de la cuina al vapor\nMés sa. Si cuinem els aliments al vapor no necessitarem afegir cap tipus de greix, com oli.\nBon sabor. Quan coem els aliments a la paella o els bullim, les reaccions químiques que es produeixen fan que canviïn el sabor i, sobretot, que perdin alguns nutrients. Amb la cocció al vapor això no us passarà.\nMillor aparença. La cocció al vapor també conserva millor el color dels aliments.\nFàcil netejar. La cocció al vapor és molt més neta i no deixa pràcticament residus.\nPeix: Quedarà millor si ho cuinem embolicat en paper de forn, com si fos una papillota.\n4 Filets de peix, millor un peix blanc i sense espines o salmó\n100 g aprox de formatge Fourme d'Ambert (blau de vaca i molt suau)\n4 talls de cansalada en pebre que no sigui molt seca (de carns Gironell, del mercat del Lleó)\nPreparem una papillota de paper d'alumini amb un filet de peix net i salpebrat, una llesca de cansalada i ¼ del formatge esmicolat per sobre\nTanquem bé la papillota perquè el vapor no s'escapi. Per molt bé que el tanquem mai queda hermètic, no us preocupeu ja que ja va bé que perdi una mica de vapor, si no la papillota s'aniria inflant i explotaria\nRepetim igual amb les 4 papillotes i les coem al forn pre escalfat a 180º durant uns 15 minuts, dependrà del gruix del seu peix, si són filets molt gruixuts de salmó o de rap per exemple pot trigar més, pots obrir una papillota per comprovar la cocció i ajustar-la al temps necessari.\nPreparem un puré de patates, una mica de pasta fresca saltada amb sàlvia o simplement una amanida de brots tendres per acompanyar i ja ho podem servir.


JORNADA 8 DE LA LLIGA BBVA: LES CRÒNIQUES - Èxit21\nDADES PARTIT 1\nS’enfronten: R. Madrid vs Llevant\nHorari: 16: 00-18: 00\nL’àrbitre: José María Sánchez Martínez\nEls madridistes de Rafa Benítez i els granotes de Lucas Alcaraz van ser els que van iniciar la jornada amb l’horari de la sobretaula.\nAl que fa a la contesa podríem resumir-ho en poques paraules, ja que lluny del que es reflecteix en el resultat, la plantilla merengue encara deixa molt que desitjar.\nPel que hi ha qui pugui pensar que s’han aprofitat de la falta de punteria i encert de l’equip visitant, i per això la plantilla blanca se situa en el lideratge del campionat.\nDADES PARTIT 2\nS’enfronten: Éibar vs Sevilla\nEl marcador: 1-1 (Borja Bastó, Gameiro)\nHorari: 18: 15-20: 15h\nL’àrbitre: Juan Martínez Munuera\nSegona trobada de la jornada en què s’enfrontaven el Éibar i el Sevilla. Els d’Unai Emery han passat una setmana parcialment tranquil·la després d’haver vençut el Barça. Arribaven a Éibar amb la intenció de sumar una nova victòria.\nAl final i després de diversos intents tan sols van poder treure un repartiment de punts i gols de l’estadi de Ipurúa. Tant uns i altres s’han hagut de conformar amb haver jugat una trobada una mica fred.\nAra els sevillistes es preparen també per a una altra jornada de Champions, que els permeti demostrar que ells també tenen potencial suficient per donar la sorpresa en la competició europea.\nDADES PARTIT 3\nS’enfronten: Barcelona vs Rayo Vallecano\nEl marcador: 5-2 (Neymar, Suárez, Javi Guerra i Jozabed)\nHorari: 20: 30-22: 30h\nL’àrbitre: Pedro Jesús Pérez Montero\nLa veritat és que es veia venir l’equip de Luis Enrique ho necessitava després d’una setmana d’incertesa, encara tot i que l’equip del Rayo li va saber posar contra les cordes durant bona part del partit.\nPrecisament quan més ho necessitaven, el brasiler Neymar es va carregar l’equip a l’esquena amb un pòquer marca de la casa i l’uruguaià Luis Suárez li va posar la cirereta al pastís.\nLa plantilla de Paco Jémez lluny d’acovardir-encara va tenir temps per fer el segon abans que el col·legiat donés per finalitzada la contesa.\nDADES PARTIT 4\nS’enfronten: València vs Màlaga\nEl marcador: 3-0 (Charles pp, André Gomes, Parejo)\nHorari: 22: 00-24: 00h\nL’àrbitre: Alejandro Hernández Hernández\nAquesta nova balsàmica victòria de l’equip valencianista contra el Màlaga li torna a servir una vegada més al seu tècnic Nuno Esperit Sant en reconciliar-se amb la seva afició.\nMés tenint en compte que en els últims partits no han sabut rematar en els últims minuts, i en algunes ocasions se’ls ha vist arrossegant-se en el marcador.\nEn aquesta ocasió han sabut treure profit de la seva superioritat davant la plantilla malaguenya, que no ha tingut encert durant les ocasions que ha tingut i d’aquí el desenllaç final del partit.\nDADES PARTIT 5\nS’enfronten: R.Betis vs Espanyol\nEstadi: Benito Villamarín\nHorari: 22: 05-24: 00h\nL’àrbitre: Ricardo De Burgos Bengoetxea\nL’equip bètic rebia l’Espanyol amb la finalitat de sumar una nova victòria amb la qual confirmaria una bona ratxa, sense ser conscients del que els venia a sobre.\nTot i haver obert el marcador, els pericos van saber reaccionar a temps. Amb els gols de Caicedo, Sánchez i Rennella li van donar la volta al marcador.\nD’aquesta manera és com es van dur ja no només la trobada sinó també els 3 punts que els situa prop de les posicions europees, alhora recuperen el crèdit que fins ara no trobaven en altres conteses.\n← RAÚL GONZÁLEZ BLANCO, EL SÍMBOL DEL MADRIDISME, ES RETIRA\n(Español) COCTEL DE SOLLOZOS →


Cada mes es crea un butlletí informatiu de temes laborals, acadèmics, turisme i de mobilitat internacional. Informa't de totes les novetats!\nde l'Espai Jove La Fontana\nDescobreix totes les activitats, tallers, exposicions, tornejos, etc que fem a l'Espai Jove aquest desembre!\nWeb de l'Espai Jove La Fontana\nVine a jugar a la Wii a l'Espai Jove La Fontana\ntots els dilluns de 18h a 20h\nTots els dilluns de 18h a 20h a l'Espai Jove La Fontana hi trobaràs la Wii!\nLlibret "Renova les teves joguines!" Com participar\ndel 9 al 16 de desembre del 2013\nL’objectiu de “Renova les teves joguines” és promoure la sensibilització ciutadana envers la sostenibilitat de l’entorn i el respecte per al medi ambient tot intercanviant jocs i joguines. Amb l’intercanvi reduïm residus i per tant minimitzem l’impacte ambiental: aconseguim joguines a canvi de donar-ne unes altres que els nostres infants ja no fan servir.\nNomés cal triar aquelles joguines que teniu a casa i amb les quals ja no jugueu i portar-les als punts d’intercanvi, on se us farà un inventari i us donaran els punts obtinguts per les joguines lliurades, que podreu fer servir el dia de l’intercanvi com a moneda social de canvi per aconseguir altres joguines que trobareu exposades. D’aquesta manera, donareu noves oportunitats a les joguines perquè hi juguin altres infants o persones adultes i vosaltres també n’aconseguireu d’altres que no havíeu tingut mai. Amb aquest intercanvi tothom hi surt guanyant i a més passareu una bona estona\nLes joguines han d’estar netes i en bon estat. No s’acceptaran joguines brutes, trencades o deteriorades, ni joguines bèl·liques, així com peluixos o joguines que es venen com a regal publicitari. S’admetran un màxim de 10 jocs o joguines per infant. Totes les joguines han de tenir la marca CE com a prova que acompleixen la normativa europea de seguretat.\nEl dia de l’intercanvi, cada participant triarà les joguines que es vol endur, segons els punts de què disposi per adquirir-les. Per fer-ho, haurà d’entregar el valor en punts de cada joguina que vulgui fins a esgotar-los. Si us queden punts i no voleu més joguines, podeu regalar-los a qualsevol altre infant al qual potser li’n puguin faltar!\nData: del 9 al 16 de desembre del 2013, de 17 a 21h podeu portar les vostres joguines velles. el 18 i 19 podreu venir a canviar les joguines.\n+info: www.bcn.cat o consulteu el document adjunt.\nCicle de comunicació del CRAJ\nUn any més, el Centre de Recursos per a les Associacions Juvenils de Barcelona (CRAJ) organitza el cicle de xerrades per a tractar aspectes rellevants per a la comunicació de les entitats juvenils.\nEnguany, treballem dos aspectes fonamentals: per una banda, la comunicació externa a través de canals diversos –tradicionals i online– a partir del disseny d’una bona estratègia de comunicació, i per l'altra, l’ús de les eines audiovisuals.\nPromoció de les activitats de l'associació\nDimecres 20 de novembre a les 18,30h.\nEn aquesta sessió tractarem com realitzar un pla de comunicació de les nostres activitats\nidentificant les necessitats, objectius, estratègies, recursos, planificació i control per\nuna bona estratègia comunicativa. També treballarem eines i recursos per fomentar la\nA càrrec Marc Marín, publicista i educador social, especialitzat en la comunicació corporativa.\nEines de difusió per a la comunicació externa\nDimecres 27 de novembre a les 18,30h.\nPer tal que la comunicació sigui efectiva cal treballar tant els canals tradicionals com els\ndigitals. En aquesta sessió us explicarem quins són els canals més apropiats per donar a\nconèixer les nostres accions i l’estratègia que ens cal implementar en cada un d’ells.\nDimecres 4 de desembre a les 18,30h.\nTreballar la comunicació en l’àmbit audiovisual és una de les propostes que us ofereix\naquesta sessió del cicle. Us explicarem com realitzar una peça audiovisual i com fer-ne\nla seva difusió a través de la xarxa. Per aquesta sessió es recomana portar un ordinador\nA càrrec de la Meritxell Freixas, tècnica de comunicació del CRAJ\nEs lliurarà un certificat d'assistència als participants que assisteixin a totes les sessions.\ncanvis en la formació en el lleure\nNova normativa dels cursos de monitor/a i director/a d’activitats de lleure infantil i juvenil,\nAugmenten un 33% les hores de formació respecte els antics cursos.\nS'introdueix l'opció de fer un 33% de la formació online.\nS'exigeixen requisits als formadors.\nEls antics alumnes han d'acabar i tramitar els cursos abans dels 2015.\nA partir d'ara hi ha un límit per tramitar el carnet de monitor/a i director/a des que es comença la formació: 3 anys pel de monitor/a i 5 pel de director/a.\nEls continguts i els criteris d'avaluació estan marcats per la Direcció General de Joventut.\nLa renovació parteix del concepte de “formació al llarg de la vida”, segons el qual les persones es formen contínuament a partir de les experiències i processos formatius (formals i no formals) en què participen. Els coneixements i aprenentatges adquirits en aquestes experiències permeten a les persones anar desenvolupant nous rols i tasques en la vida personal i professional.\nCICLE DE GESTIÓ I RESOLUCIÓ DE CONFLICTES DEL CRAJ\nAixò us interessa! Treballareu la gestió del conflicte, les habilitats socials i comunicatives i la convivència i participació.\nNotícia sobre el Cicle\nS'inaugura el cicle de cinema D a la pl. de les Dones del 36\nCicle de cinema D, la força del talent\nDimarts 17 de setembre, a les 21.30 h, s'inaugura el cicle de cinema D a la plaça de les Dones del 36, amb la projecció del documental "Conxita Badia no existeix", d'Eulàlia Domènech.\n23a edició del festival l'Hora del Jazz, a Gràcia\nEl Festival l'Hora del Jazz-Memorial Tete Montoliu celebra fins diumenge 22 de setembre la seva 23a edició amb grups catalans de jazz i música moderna.\nTallers Joves Tardor 2013\nNOUS TALLERS JOVES A LA FONTANA\nJa tenim llesta la nova programació de tallers joves per a aquesta tardor. Podeu inscriure-us del 16 de setembre al 4 d'octubre a través del web de l'Espai Jove La Fontana. Consulteu la programació al web!\nButlletins d'Informació Juvenil de Setembre\nButlletins de la Xarxa de Punts d'Informació Juvenil de Barcelona\nJa estàn disponibles els butlletins acadèmic i de Mobilitat internacional de Setembre de la Xarxa de Punts d'Informació Juvenil de Barcelona.\nJa estan Obertes les inscripcions dels Programes de Qualificació Professional Inicial.\nTermini de preinscripció: del 2 al 12 de Setembre!\nVa dirigit a persones que volen cursar un PQPI directament organitzat i gestionat pel Departament d’Ensenyament (encara que estiguin cursant altres ensenyaments en el mateix centre). Per accedir a un dels PQPI desenvolupats per altres administracions i entitats cal adreçar-se als centres que els imparteixen.\nTORNEIG DE MARIOKART (Wii)\n13 de setembre ales 18h - Espai Jove la Fontana\nVols participar al torneig gratuït de Mariokart de Wii que s'organitza a La Fontana el proper 13 de setembre?\nPer a apuntar-te només has d’enviar un correu amb el teu nom i data de naixement a:\nTast gratuït de tallers Lluïsos de Gràcia\nMostra gratuïta de tallers.\nL'Entitat cultural Lluïsos de Gràcia amplia l'oferta de tallers amb noves propostes i disciplines de cara al curs 2014 i incorpora tallers com skate, joieria, costura, patins en línia, anglès bàsic, clown, passejades literàries, linedance, fotografia digital o creació audiovisual amb Ipad.\nHi ha tallers per a totes les edats -infants, joves i adults- i de moltes disciplines (art, música, manualitats, salut, moviment, arts escèniques i tecnologia.\nAmb aquest motiu, del 16 al 21 de Setembre pots venir a la Mostra Gratuïta de Tallers.\nÉs preferible que enviis un correu a info@lluisosdegracia.cat per reservar la teva plaça.\nConsulta més informació al seu web: http://www.lluisosdegracia.cat .\nBases reguladores de l'atorgament dels Premis Nit de l'Esport de Gràcia 2013\nButlleta de proposta per als Premis Nit de l'Esport de Gràcia 2013\nPremis nit de l'esport de Gràcia\nGràcia convoca els premis nit de l'esport de Gràcia 2013\nGràcia convoca els premis nit de l'esport de Gràcia 2013.\nHi ha deu modalitats de premis, vuit de les quals premien fites o iniciatives rellevants aconseguides durant la temporada 2013. El termini de presentació de candidatures restarà obert fins al 27 de setembre de 2013.\nPodeu consultar les bases i la proposta a premi en els enllaços.\najuts per estudiants\nAjuts per estudiants que durant aquest curs participen en un programa de mobilitat internacional. Si estudies en una universitat catalana i has obtingut una plaça en un programa internacional per al curs 2013-2014, sol·licita abans del proper 3 d'agost el teu ajut MOBINT.\nDocuments informatius: Mobint 1; Mobint 2\nLa finalitat d'aquest ajut és contribuir al finançament de les despeses que comporta la realització d'estudis en altres països.\nEl temps màxim pel qual es concedirà l'ajut sera de sis mesos.\nEs concedirà un ajut de 200 € mensuals\nMés info, www.gencat.cat/universitatsi_recerca\nMés info sobre ajudes i beques universitàries, AGAUR.\nCinema Lliure a la Platja 2013\ndel 25 de juliol al 29 d'agost\nSense límit d'aforament i sense entrada, només el mar, bon cinema i bona companyia en la mostra Cinema Lliure a la Platja que converteix, un any més, la platja de Sant Sebastià en la sala de cinema més alternativa i fresca de la temporada.\nLa mostra, organitzada per la productora Magoproduction, acull del 25 de juliol al 29 d'agost algunes de les millors pel·lícules que han passat pels festivals de cinema de Catalunya, i una selecció de curtmetratges a càrrec de Filmets, tot en versió original subtitulada.\nAnimals , Nowhere boy o Pa Negre són alguns dels films que es projectaran aquest estiu de manera gratuïta.\nJa saps, agafa la gandula i cap a la platja!\nWeb Mercè 2013\nAvançament de La Mercè 2013\ndel divendres 20 al dimarts 24 de setembre\nQueden encara dos mesos per l'inici de les festes de la Mercè però ja se'n coneixen els primers detalls.\nLa Mercè 2013 se celebrarà del divendres 20 al dimarts 24 de setembre, per tant la festa s'allargarà un dia més que l'any passat.\nEl pregoner de les Festes serà Ferran Adrià, el millor cuiner del món, un referent en la cuina d'avantguarda i un ambaixador de Barcelona.\nCinc dies de festa amb moltes referències a la Barcelona del 1714, i amb Viena com a ciutat convidada, que ens portarà espectacles basats en el vals.\nPel que fa a la música, la 21a edició del BAM, Barcelona Acció Musical, proposa escoltar, entre d'altres, a Pau Vallvé, Orxata, Sohn, Él Mató a un Policía Motorizado, Fur Voice, The Coup, Dope D.O.D, Oso Leone, Future of the Left, Los Hermanos Cubero, Pájaro, Systema Solar, Lucy Love, Unicornibot i Small Black.\nEn l'apartat de Mercè Música, es programaran un gran nombre de concerts de diferents estils i per a públics molt diversos, entre d'altres, Sanjosex & Chicuelo, Los Manolos, Quico el Célio, el Noi i el Mut de Ferreries, Peret o Niño Josele & Cobla Sant Jordi-Ciutat de Barcelona.\nDins el festival Mercè Arts de Carrer (MAC), el Parc de la Ciutadella convidarà a reviure la ciutat del segle XVIII i a fer un cop d'ull als espectacles de creació més recents com ara l'espectacle de claqué Liaison III, una creació conjunta de la companyia catalana Tap Olé, la companyia Tapage de Tolousse i el Chicago Tap Theatre; o el cabaret modern Hotot que proposa l'actor Marcel Tomàs.\nEl Castell de Montjuïc, també dins el MAC, oferirà propostes del millor circ d'aquí i d'arreu: un combinat de circ internacional, amb artistes provinents del Japó, Quebec, Alemanya i els EUA; i espectacles del nostre país, com Leandre Ribera amb No sé, o la companyia Circ Pànic amb l'espectacle L'home que perdia els botons.\nButlletí Associacionisme 24 de juliol\ndel Centre de Recursos per Associacions Juvenils\nConsulta totes les novetats en associacionisme.\nFacebook Castellers de la Vila de Gràcia\nCastellers de la Vila de Gràcia a les FMM de Gràcia\nActivitats FMM Gràcia 2013\nNo et perdis les activitats que la Colla de Castellers de la Vila de Gràcia ofereix a les festes majors!


Diagonal Archives - Cat Diàleg - Diari Digital català\nCatalunyaPolíticaZPortada IzquierdaZResto 28 June, 2017 0\nL’estudi tècnic encarregat per l’Autoritat del Transport Metropolità ha conclòs que la millor manera de connectar els dos tramvies és unint-los per la Diagonal. La proposta final preveu que els combois passin pels carrils centrals, com també les bicicletes. Els cotxes anirien pels laterals, dos carrils per cada sentit.... Read more\nSocietatZPortada DerechaZResto 27 April, 2017 0\nEconomiaZPortada IzquierdaZResto 31 March, 2017 1\nCatalunyaPolíticaZPortada IzquierdaZResto 3 March, 2017 1\nEl Tramvia per la Diagonal, l’obra faraònica que Colau vol implantar a Barcelona com el seu llegat, no resoldrà la qüestió de sufragar la demanda de viatgers. Es preveu que en el nou tram del Tramvia, aquest podrà transportar fins a 118.000 persones. Un nombre realment molt alt. Però... Read more\nCatalunyaPolíticaPortadaZPortada IzquierdaZResto 20 February, 2017 1


LA FESTA TEMÀTICA\nDia 14 tendrà lloc una de les novetats d'aquestes festes: LA FESTA TEMÀTICA.\nEnguany, Amèrica. Amèrica, quin gran pais de nins obesos, francotiradors, festes de graduació, presons il.legals, cambreres amb patinet, Coca Cola, Nits dels Oscars, mantega de cacauet, oncle Sam, hots dogs, l'estàtua de la llibertat, Walt Disney, boys scouts, majorets,...\nSi vols passar un vespre diferent i riure amb una cultura que no és la teva, vine i disfressa't, tens mil opcions per ser un gran ianqui.\nLa nit americana serà la gran proposta per passar aquest vespre.\nJa ho sabeu, preparau la vostra disfressa, encara que sia un trist capell!\nEl DJ serà dels bons.\nLes festes es mengen el mercat del proper dissabte\nMés obres a l'església de Cala Rajada\nL'esport de posar multes\nPlaça des Sitjar, nova fesomia\nJa s'ha asfaltat la plaça\nL’ajuntament té previst oferir els serveis d’informació ciutadana i turística a Capdepera. Per aquest motiu està adaptant unes dependències a Can Creu d’Inca. L’oficina d’informació s’inaugurarà, si no hi ha qualque entrebanc, el proper dia 24 d’agost a les 21 hores.\nAquesta acció forma part d'un conjunt de mesures, que ha pres el govern municipal, amb la finalitat de dinamitzar el centre de Capdepera com a nivell comercial i turístic. Altres actuacions seran la peatonització parcial d'algunes zones del nucli antic, començant pels carrers del voltant del Castell.\nTomats els pins de la plaça des Sitjar\nA la venda les camisetes de les festes\nPàgina 289 de 292


SANTA EULÀLIA, VERGE I MÁRTIR\nCelebrem avui la festa de santa Eulàlia, copatrona de la nostra ciutat de Barcelona. Primer, farem un comentari sobre levangeli, i després sobre la festivitat del dia davui, santa Eulàlia.\nJesús, en pronunciar la paràbola que suara hem escoltat, es va inspirar en una senzilla festa de unes noces.\nA Galilea, en un poble petit, unes noces eren tota una festa major. Tot el poble en participava, perquè la majoria dels habitants eren parents i amics del nuvi, o de la núvia. Hi havia música, cants, les noies belles s'abillaven per fer la cort d'honor a la núvia, els carrers estaven guarnits i també les cases.\nLa paràbola ens descriu unes noces del temps de Jesús. El nuvi anava a la casa de la núvia, on aquesta l'esperava, i les amigues de la núvia, i, quan arribava el nuvi, sortien a rebre'l. Quan el sol anava cap a la posta, amb gran gatzara, els acompanyaven a la casa del nuvi amb torxes enceses d'oli.\nJesús vol explicar què és el regne de Déu, que comença aquí a la terra i acabarà al cel. El compara a unes noces, on regna l'alegria, el goig i la felicitat.\nS'enganyen aquells que presenten trist i opressor el missatge de Jesús. Jesús el presenta en unes noces, on hi ha molta alegria\nJesús ens diu en la paràbola: que n'hi havia cinc de prudents i les altres cinc eren desassenyades. Les desassenyades no s'emportaren oli per les torxes, però cadascuna de les prudents sen proveí d'una ampolla. Com que el nuvi trigava, els vingué son, i totes s'adormiren. Ja era mitjanit, quan se sentí cridar: "L'espòs és aquí. Sortiu a rebre'l" (Mt 25,2-5).\nHem d'estar sempre preparats\nJesús, en aquesta paràbola, ens vol dir que hem d'estar sempre preparats perquè no sabem l'hora que arribarà l'espòs.\nUn dia, preguntaren a sant Lluís Gonzaga què faria si sabés que en aquell moment moriria. Ell va contestar que seguiria jugant, perquè aquesta és la voluntat de Déu. Ell estava preparat sempre. Altres digueren que anirien a confessar-se, o a la capella. Ell va repetir que seguiria jugant. El cristià és aquell que sempre ha d'estar preparat per rebre el Senyor.\nTenir l'oli a punt\nHem escoltat la paràbola de les noies prudents que tenien oli en les llànties, i actualitzant la comparació, com aquell conductor que ha de fer un llarg viatge, revisa el cotxe i posa benzina per no quedar-se a mig camí.\nEl que aguanta i dóna llum a la llàntia és loli. El que aguanta i dóna vida al cristià és l'oli de l'amor.\nLa vocació cristiana és vocació a l'amor.\nL'amor de fills de Déu\nEscriu sant Pau: La prova que som fills és que Déu ha enviat als nostres cors l'Esperit del seu Fill que crida: "Abba, Pare" (Ga 4,6).\nJesús digué: Aneu per tot el món i anuncieu la bona nova de l'Evangeli a tota la humanitat (Mc 16,15).\nJesús, a l'Eucaristia, ens donarà força perquè la torxa de l'amor no s'apagui. Jesús digué: Jo sóc el pa de vida (Jn 6,35).\nJesús, al final de la nostra vida, ens jutjarà sobre l'amor: les obres de misericòrdia, que descriu levangeli:\nLlavors els justos li respondran: "Senyor, quan et vàrem veure afamat, i et donarem menjar, o que tenies set, i et donàrem beure...? Us asseguro que tot allò que fèieu a un d'aquest germans meus més petits, a mi m'ho fèieu (Mt 25,37-40).\nJesús ens adverteix que hem de vigilar. Vigilar vol dir estar despert, no dormir, perquè no sabem ni el dia ni l'hora en què ens hem de presentar davant de Déu. Quantes persones han mort d'una manera sobtada, sigui per accident, o de mort natural.\nA mitjanit es va sentir un crit que deia: "El nuvi ja és aquí: sortiu a rebre'l". Aquelles noies es despertaren i començaren totes a preparar les torxes. Les que no tenien oli digueren a les altres :"Doneu-nos oli del vostre, que les nostres torxes no sencenen". Però les prudents els respongueren: "Potser no n'hi hauria prou per a totes; val més que aneu a comprar-ne". Mentre hi eren, arribà el nuvi, i les que estaven a punt entraren amb ell a la festa.I la porta quedà tancada (Mt 25 6-10 ).\nMoltes persones viuen com si el nuvi no hagués d'arribar mai i pensen: "Mengem i bevem i passem-ho bé i visquem despreocupats", sense pensar que a l'hora menys pensada s'hauran de presentar a la presència de Déu i que ningú no els podrà ajudar, perquè la salvació és quelcom personal. Ningú no els podrà prestar l'oli per entrar al regne dels cels amb els llantions encesos.\nSom pelegrins que anem a la casa del Pare, que fem el camí cap a la vida eterna i per arribar-hi hem de portar els llantions encesos i, per portar-los encesos, necessitem de la gràcia de Déu i el nostre esforç per complir els dos grans manaments d'estimar de tot cor Déu i els nostres germans com el Crist ens ha ensenyat.\nLa nostra oració personal i també com a parella i familiar ens ajudarà, juntament amb l'Eucaristia per seguir i no perdre el camí que porta al cel.\nI per acabar vull explicar el que em digueren un matrimoni què feien en anar a dormir. "Ens donem les mans i resem un parenostre ben a poca poc, meditant les paraules que el Crist ens va ensenyar i ens diem "bona nit", i d'aquesta manera acabem el dia que el Senyor ens ha donat.\n- El Senyor vindrà.\n- Ningú no sap el dia ni l'hora.\n- Per això, hem d'estar sempre a punt.\nSenyor, ajudeu-me a tenir sempre la meva torxa encesa, i que, mentre visc a la terra, faci provisions abundants de bones obres, i sobretot d'amor, que és l'oli que alimenta la torxa de la meva vida i fa que pugui ser llum que il·lumina el camí de Déu per a mi i als germans.\nSOBRE SANTA EULÀLIA\nSanta Eulàlia, per ser la copatrona de Barcelona, és una santa molt venerada a la nostra ciutat comtal. Si aneu, avui, a la catedral, veureu llargues cues de persones devotes que hi van a venerar la Santa.\nReferent al seu nom, Eulàlia, ve del grec, de la partícula eu, que significa: 'bé, bo, eloqüent, convincent' i el verb lalio, 'parlar', per tant Eulàlia significa la ben parlada.\nSobre el seu martiri sabem que va ser durant la persecució dels cristians duta a terme pels emperadors Dioclecià i Maximià, lany 304. El més antic historiador de la santa és el poeta Prudenci, en el seu Perisfanon, himne III, que deixa clara constància de les característiques del seu martiri: el seu cos va ser horriblement flagel·lat i, després de sofrir el turment del foc, va expirar. El seu cos va ser enterrat a lesglésia de santa Maria de les Arenes, que va ser destruïda per un incendi.\nEls llibres de la litúrgia mossaràbiga o visigòtica recullen la seva festa.\nDesprés de la dominació musulmana, la seva fama i santedat va reviure, i la seva devoció shavia estès pel sud de França. El bisbe de Narbona es va desplaçar a Barcelona per aconseguir una relíquia de la santa a fi de poder construir un temple al seu honor i glòria. Era lany 878. El bisbe de Barcelona, Frodoí, acabava de descobrir el seu sepulcre i va donar una relíquia al bisbe de Narbona, Sigebodo, perquè pogués construir la desitjada església.\nSOBRE EL SEPULCRE QUE ESTÀ A LA CATEDRAL\nSota laltar major de la catedral de Barcelona, en una cripta, hi ha un majestuós sarcòfag, tallat en alabastre per un artista pisà, on són venerades les relíquies de santa Eulàlia,\nAquesta santa, verge i màrtir té un culte constant a Barcelona des de temps immemorial.\nÉs cotitular de la catedral de Barcelona.\nSembla que el seu martiri va tenir lloc el dia davui.\nEn la litúrgia de les vespres de la seva festa, lEsglésia canta: La soca de la nostra Església ha tret un rebot. Eulàlia, formosa per la santedat del baptisme, més excel·lent encara per la sang del seu martiri.


Formes de comunicació | Pregaria.cat\nPer PepMaria on dv., 15/01/2021 - 12:23\nEn explicar el problemes que va tenir Sant Ignasi amb la Inquisició durant els anys que va ser a Salamanca i Alcalá, en Xavier Melloni distingeix entre tres tipus de comunicació: l’interrogatori, la predicació i la conversa.\n“El contrari d’una conversa és un interrogatori, on l’interlocutor és assetjat per la pressió de determinades preguntes que no el tenen en compte com a persona, sinó que el converteixen en un mer objecte del qual cal extreure informació.\nEn la predicació hi ha quelcom de preconcebut que cal comunicar i una asimetria entre el que parla i el que escolta.\nEn la conversa, en canvi, s’estableix una relació d’igual a igual, on la veritat es va desvelant poc a poc. En la qualitat i fecunditat de l’escolta compartida es va donant una claredat que al principi no existia. Una conversa veritable es converteix en una teofania …”\nJ. Melloni Éxodo y éxtasis en Ignacio de Loyola. Una aproximación a su autobiografía cap. 9\nEn Xavier presenta aquestes tres formes de comunicació en un context de persecució. Però en altres contextos l’interrogatori és necessari. Per exemple, els psicòlegs, els metges, els advocats, els jardiners o els arquitectes han d’interrogar els seus pacients/clients per treure’n dades i poder ajudar-los.\nTambé hi ha contextos en què la predicació és necessària. Un professional o un especialista han d’explicar els seus coneixements a les persones que no els tenen però que se’n poden beneficiar. Un adult ha d’explicar a un infant per què ha pres una decisió que l’infant haurà d’obeir.\nFinalment, hi ha contextos en què la conversa és l’adequat. Perquè implica els interlocutors d’igual a igual, i a més comparteixen quelcom més que coneixements tècnics: també com afecta a llurs vides la situació que comparteixen. Així, la conversa ajuda a anar fent emergir “una claredat que al principi no existia”. I aleshores les respostes a la situació tenen “qualitat i fecunditat”.\nCom portar endavant en la pràctica una conversa? L’Anneleen Franssens, psicòloga, dona consells per a una escolta comunicació profunda que són aplicables a la conversa:\nDedica tota la teva atenció a la persona que parla.\nNo t’asseguis al davant de l’altra persona fent-li front directament: això significa domini sobre l’altre.\nNo creuis el braços: denota tancament respecte a l’altra persona.\nFes preguntes obertes: no de les que es responen amb un “Sí” o amb un “No”.\nQuan l’altre parla, no l’interrompis.\nNo expliquis massa coses de tu mateix.\nNo jutgis el que t’expliquen, ni minimitzis les emocions o els problemes que l’altre et comparteix.\nDeixa espais per al silenci.\nAbans de respondre a quelcom que l’altre ha dit, assegura’t que l’has entès: repeteix el que et sembla que ha dit i demana-li si l’has entès bé.\nNo amaguis els teus dubtes: comparteix-los i no amaguis vacil·lacions, que mostren que busques les paraules precises.\nNo ofereixis solucions molt ràpidament.\nAgraeix a l’altre que hagi compartit amb tu les seves vivències.\nEls qui intervenen en una conversa seguint pautes com aquestes, van superant reaccions impulsives i opinions superficials per apreciar profundament els altres participants; mostrar-se mútua empatia; i poden oferir-se mútuament paraules clarificadores i consoladores. En resulta una conversa, que és, segons en Xavier, teofania: manifestació de Déu. Teofania pot voler dir, en aquest context, que els qui conversen accedeixen al nivell més profund d’auto-consciència, de comunicació entre ells i de relació amb la situació que estan vivint. Accedeixen a l’harmonia.\n· “L’èxit d’una intervenció depèn de la condició interior d’aquell/a que intervé.” (Bill O’Brien, ex-director general de Hanover Insurance)\n“Unir-se és, en qualsevol cas, emigrar i morir parcialment en allò que estimem.” Pierre Teilhard de Chardin, teòleg.\n“Déu és l’interlocutor invisible i anònim de les nostres converses més íntimes.” Victor Frankl, psicòleg.\n· En quines trobades recents identifiques que hi ha hagut interrogatori? El consideres legítim o il·legítim?\n· En quines trobades recents identifiques que hi ha hagut predicació? La consideres legítima o il·legítima?\n· En quines trobades recents pots reconèixer una conversa? Quines accions de les que proposa Anneleen Franssens s’han donat més? Quins nivells d’harmonia creus que s’han aconseguit?


Els beneficis de menjar peix de forma regular\nUn dels objectius de l’Espai del Peix és aconseguir que les persones consumeixin peix de forma regular, entre 2 i 3 vegades a la setmana. El peix no és només una elecció fàcil i ràpida per alimentar la família, també els productes pesquers tenen grans beneficis per a la salut, especialment si el consum és regular. A més, cada any se subhasten a les llotges més de 100 espècies diferents de peixos, crustacis i mol·luscs: l’oferta és molt gran i diversa!\nEl peix posseeix propietats nutricionals que el converteixen en un aliment fonamental en el marc d'una alimentació equilibrada i cardiosaludable. Els estudis científics demostren que menjar de dues a tres racions de peix per setmana:\nRedueix el risc de patir malalties coronàries, colesterol, vessaments cerebrals, depressions, diabetis i Alzheimer.\nAugmenta els nivells d'àcids grassos omega-3, que, a més de tots els beneficis durant l'embaràs, lactància i infància, permet tenir pell, ungles i cabells més brillants i saludables.\nÉs un aliment fàcil de digerir, millora la son i ens permet descansar millor.\nReforça els estats d'ànim i ajuda a mantenir una funció cerebral òptima.\nA més, per a les persones que tenen requisits a l’hora de menjar i segueixen dietes, el peix està indicada gairebé a totes elles. És un producte baix en calories i ric en proteïnes, vitamines i minerals essencials pel nostre organisme.\nL’Espai del Peix ofereix un extens llistat de receptes, elaborades amb peixos nutritius, saborosos i econòmics i per inspirar el consum de peixos del nostre mar. Prova-les!


El Prat al Día: ERC acusa a l’Equip de Govern de fer-se el sord al tema de l'Artesà\nERC acusa a l’Equip de Govern de fer-se el sord al tema de l'Artesà\nDes d’ERC – El Prat donem suport al civisme i voluntat dels acampats, i critiquem com la nostra regidora Núria Sanahuja ha estat tractada amb brusquedat per part dels cossos policials.\nFinalment, l’Equip de Govern de l’Ajuntament del Prat ha tirat pel dret i ha desatllotjat\nl’acampada que protestava per aturar l’enderroc del Teatre de L’Artesà. En cap moment s’han tingut en compte les reclamacions de la Plataforma Salvem L’Artesà i ni tan sols aquests dies, amb veïns acampats al recinte, s’han dignat a oferir diàleg.\nEl Grup d’ERC – EL PRAT va demanar ahir una reunió d’urgència amb l’alcalde del Prat, qui per cortesia va rebre els dos regidors del grup. A l’encontre Tejedor va afirmar que no hi havia res a negociar. Hores després, L’Artesà era desatllotjat.\nAmb aquests fets recalquem:\nTot el suport al civisme i a la voluntat dels acampats, que demanaven a l’equip de govern que escoltés a un grup important de veïns del Prat amb idees diferents a les que té l’Ajuntament sobre el Teatre de L’Artesà.\nCondemnem el Decret d’Alcaldia de desallotjament del pati del Teatre, redactat per l’equip de govern de ICV-EUiA i PSC, i l’absoluta desproporció de l’actuació, amb una cinquantena d’agents de Policia Local i Mossos d’Esquadra. Un fet que demostra la incoherència d’ICV-EUiA, que al Prat actua així però no a d’altres indrets on governa.\nLamentem el tracte rebut per la regidora d’ERC – El Prat, Núria Sanahuja, al llarg del desallotjament per part dels cossos policials. Tot i identificar-se com a regidora del ple municipal, ha estat tractada amb brusquedat i desconsideració.(Nota de premsa ERC-El Prat)\nLes aus de l'Artesà son especies protegides\nERC acusa a l’Equip de Govern de fer-se el sord al...\nFinalitza el curs escolar de la Associació Musical...


"Un moviment que descobreix que la vida no va només de tenir raó o pensar que la tens, sinó de la capacitat que tinguis d’imposar-la."\nper Eduard Voltas 16 de novembre de 2019 09:55\nDe tant en tant surt un llibre imprescindible en el seu gènere. Els interessats en la política catalana, brindin si us plau amb mi per l’arribada a les llibreries de Tota la veritat (Ara Llibres), un llibre dels que cal llegir perquè, oh miracle, proporciona informació. Molta informació –i molt bona– sobre allò que els autors en diuen “els dies decisius del Procés”, és a a dir l’abans, el durant i el després de l’1 d’octubre. No és un llibre per a independentistes, no està fet per complaure ni desplaure ningú. Sis periodistes de diferents mitjans de comunicació catalans (Ferran Casas, Odei A.-Extarte, Marc Martinez Amat, Roger Mateos, Gerard Pruna i Neus Tomàs) han sindicat esforços per entrevistar el màxim de protagonistes possible, contrastar les versions i presentar un relat fiable dels fets. Una operació professional tan simple com contracultural en l’era del clickbait i la banalització.\nCada lector llegirà Tota la veritat amb les seves ulleres. Llegit amb les meves, és un llibre sobre la maduració traumàtica d’un moviment polític. Un moviment que, en només cinc anys, passa de predicar alegrement la desconnexió indolora amb l’estat a tastar les porres policials, la persecució judicial, la guerra bruta mediàtica, el cinisme extrem de les relacions internacionals, la presó i l’exili. Un moviment que descobreix que la vida no va només de tenir raó o pensar que la tens, sinó de la capacitat que tinguis d’imposar-la.\nEn aquesta columna hem dit algunes vegades que en l’1 d’octubre hi ha les respostes a gairebé totes les preguntes que es pugui formular l’independentisme. Després de llegir Tota la veritat, ho repetim i ho subratllem en negreta. Lamentablement, d’aquella jornada no en va sortir un mandat juridicopolític aplicable per molt que alguns encara s’entossudeixin a negar la realitat, però d’aquell octubre de 2017 en van sortir coses encara més importants, decisives i útils: la comprensió profunda del que és l’estat, especialment l’estat espanyol; la descoberta de la força increïble de la gent organitzada; la potència política del principi democràtic (“volem votar”); i la constatació de la complexitat extrema de l’objectiu que es persegueix. Si l’independentisme és realment capaç de processar honestament els aprenentatges i dir-se tota la veritat, té possibilitats de guanyar.


Notícies - La roba d'hivern rebaixada omple les parades al carrer\nLa roba d'hivern rebaixada omple les parades al carrer\nEl Fora Estocs converteix el centre en una gran botiga ( 1/oct/11)\nEl Fora Estocs de tardor ocuparà els carrers aquest dissabte (30/set/11)\nEl Fora Estocs de l'any passat\nel 25/feb/12 Jon Sindreu Societat PDF\nEls estocs d'hivern es posen a la venda a preus reduïts durant tota la jornada comercial d'aquest dissabte gràcies a la iniciativa Estocs d'hivern a fora, organitzada per Sant Cugat Comerç (StC). Botigues de tota la ciutat muntaran parades al carrer per intentar vendre tot el gènere sobrer abans de començar la temporada de primavera i estiu. A més, els assistents podran gaudir de diferents atraccions gratuïtes i participar en el sorteig per guanyar un creuer per a dues persones pel Mediterrani.\nEstocs d'hivern a fora és l'edició hivernal del que fins ara s'anomenava Fora Estocs i tenia lloc a l'octubre per acabar de vendre la roba d'estiu. La presidenta de Sant Cugat Comerç, Maite Pérez, ha afirmat que si aquesta edició funciona seria positiu que l'activitat se seguís fent tant amb la roba d'estiu com amb la d'hivern.\nSi veiem que funciona ho seguirem fent també a l'hivern.\nA més de demanar butlletes a les diferents botigues per aspirar a guanyar un creuer per a dues persones pel Mediterrani, els participants també podran gaudir d'atraccions gratuïtes al carrer, com ara inflables, un planetari o una sessió de caricatures.\nLa iniciativa, però, ha estat rodejada de polèmica després que l'associació de comerciants Centre-Vila denunciés que Sant Cugat Comerç ha utilitzat l'activitat per pressionar-los a entrar a formar part de la federació. Pérez no ha volgut fer declaracions al respecte, però ha assegurat que les botigues no associades mai no han tingut dret a participar al Fora Estocs i que aquesta vegada no serà una excepció.\nAl Fora Estocs sempre hi han participat només els associats.\nTot i així, la presidenta de StC ha desmentit les acusacions dels comerciants del carrer de Santa Maria i entorn, que van protestar per la possibilitat que les parades de la federació s'instal·lessin davant de les seves botigues, informació que segons ells els va comunicar l'Ajuntament. Pérez ha titllat d''impensable' que es tapi l'entrada a cap comerç durant la jornada.


El Museu Valencià d’Etnologia convoca el concurso fotográfico "Wiki Loves Folk especial Fallas" - Valencia City\nEl Museu Valencià d’Etnologia convoca el concurso fotográfico «Wiki Loves Folk especial Fallas»\nActualidad, Cultura en valencià, Fotografía\nWiki Loves Folk es un concurs fotogràfic de festes populars a l’àmbit espanyol convocat per Wikimedia España. Des de 2017, el Museu Valencià d’Etnologia, junt a Wikimedia España, Amical Wikimedia i amb la col·laboració de l’Associació d’Estudis Fallers, organitza, dins d’esta convocatòria anual, un concurs especial sobre Falles amb l’objectiu d’ampliar les imatges existents en la Wikipedia sobre esta festa.\nUn jurat triarà als guanyadors en les dos categories establides: millor foto d’una falla i millor foto d’una activitat fallera. Els premis són dos lots de llibres formats per publicacions del Museu Valencià d’Etnologia entre els quals es troben catàlegs emblemàtics com Inventant la tradició: indumentària i identitat, però enguany també s’afegeix una #Etnototebag, la borsa de la campanya Cap un Museu Sostenible (#CapAUnMuseuSostenible), i el Joc de taula Espanta la por. Així mateix, les fotografies participaran en el concurs Wiki Loves Folk de Wikimedia Espanya amb importants premis en forma de material fotogràfic.\nLa convocatòria del Wiki Loves Folk especial Falles 2020 es pot consultar en la Viquipèdia.


Creació i Museus | Museu de Ciències Naturals de Barcelona\nJardí Botànic Històric Activitats Creació i Museus\nCal reserva prèvia a l'enllaç superior de "Reserva d'entrades" que s'obrirà a partir del dilluns 20 de juny, a les 10 h.\nEl parc és un projecte d’investigació de la companyia Obskené que esdevé una reivindicació dramatúrgica de l’espai públic com a indret de trobada entre persones desconegudes. Pren el paisatge tal com és, i habita l’espai on té lloc el que és real i el transforma, per uns moments, en una ficció del que és inesperat. Mescla el que és quotidià amb el que resulta extraordinari per donar pas a un univers femení que posa el món en perspectiva.\nAmb el so d’un programa de ràdio com a fil conductor, el muntatge presenta una desena de trobades atzaroses entre desconegudes, mentre el públic és testimoni d’una successió de converses íntimes i úniques, de coincidències i atzars. Una dona gran que encara creu en l’amor romàntic, una artista famosa, una noia que corre… De dues en dues, les protagonistes es troben inesperadament i comparteixen uns instants de les seves vides. Són una multitud d’encontres cadascun dels quals obre l’horitzó d’una possible nova relació. Els espectadors, com els ocells del parc, són testimonis d’una successió de converses íntimes i úniques, de coincidències i atzars. Com a escenaris, els parcs, les places o qualsevol espai públic urbà que possibiliti la trobada fortuïta.\nCreació: Obskené / Teatre Tantarantna\nIdea original i direcció: Ricard Soler Mallol\nDramatúrgia textual: Eva Redondo\nInterpretació: Mireia Illamola, Teresa Vallicrosa\nVeu en off: Eva Redondo\nAjudanta de direcció: Inés García- Pertierra\nTècnic de so (per confirmar):Adrià Pinar\nProducció executiva: Teresa Petit\nEl Grec 2022


19 març 2017 - Barça, millor si no falles | Oriol Tortajada | BARCELONA | Barça | L'Esportiu de Catalunya | Notícia\nBarça, millor si no falles\nEl Barça buscarà un triomf que el mantingui en la cursa pel títol de lliga i intentarà posar més benzina en l'incendi permanent que hi ha a València just per Sant Josep, dia de mascletà i cremà de les falles\nEl vestidor no ha oblidat el capítol de l'ampolla que va impactar en Neymar a Mestalla i hi ha ganes de gresca\nBarça, millor si no falles Foto: Arxiu.\nEl Barça rep aquesta nit el València (20.45 h). La Juve visita aquest migdia el camp de la Sampdoria (15h). La Champions, aparcada per a tots dos fins a la segona setmana d'abril. Mana la lliga, mana la Serie A. L'equip de Massimiliano Allegri viu més o menys tranquil, amb vuit punts d'avantatge respecte a la Roma i amb deu respecte al Nàpols, però sap que no es pot despistar. El sisè scudetto consecutiu espera els bianconeri. Més transcendental és per al Barça el seu compromís d'avui. La soferta victòria del Madrid contra l'Athletic (1-2) no permet més errors com el de fa uns dies a Riazor. No hi va haver el favor d'Ernesto Valverde. Molts ulls culers estaven posats ahir a San Mamés. Però les esperances blaugrana dipositades en un possible regal en forma de victòria contra el Madrid per part d'un dels candidats més ferms a dirigir el Barça la temporada que ve van quedar dinamitades amb el gol de Casemiro. Aquest cop no va ser Sergio Ramos, però el gol va tornar a néixer en una jugada a pilota aturada. Sempre de córner. Poc futbol i l'art etern de sobreviure del Madrid...\nAl Barça només li val la victòria contra el València. Partit important i inevitablement associat als incidents produïts en l'última visita del Barça a Mestalla (2-3). Aquell dia Messi va rescatar els tres punts amb un gol de penal en el minut 94 de partit, però el futbol va quedar tacat pel recriminable comportament d'un sector de l'afició valencianista i per la posterior pixada fora de test de Javier Tebas i el conseqüent ridícul del comitè de competició. El vestidor blaugrana encara té molt present aquella ampolla que va impactar en Neymar i la pluja d'objectes després del gol de Messi. L'equip no ha oblidat aquell 22 d'octubre i hi ha ganes de ferir el València futbolísticament. Allò serveix d'al·licient extra, i l'última victòria del conjunt de la capital del Túria aquí al Camp Nou (1-2) serveix d'avís.\nSanti Mina, un dels golejadors del València en el partit de la temporada passada, és baixa per lesió. Tampoc han viatjat a Barcelona el portuguès Nani ni Mario Suárez. Sí que ho han fet Munir i Martín Montoya. Doble retorn al Camp Nou i tots dos amb molts números de formar part de l'onze. Neymar, Rafinha i Mathieu, absents contra el Deportivo en l'últim desplaçament, s'han entrenat amb normalitat els últims dies i avui s'espera que tots tres rebin l'alta mèdica i entrin en la llista de Luis Enrique. De fet, Neymar, l'altre gran heroi de la remuntada contra el PSG, serà segur titular, i veurem si Messi torna a enganxar-se a la banda dreta amb un hipotètic retorn al 4-3-3 o si bé continua actuant pel mig, a la punxa del rombe del mig del camp, si és que Luis Enrique opta per donar continuïtat al 3-4-3 que tan bons resultats ha donat en els darrers partits. Dinou gols ha marcat Messi a Diego Alves en setze partits (Almeria i València) i, curiosament, cap li ha fet Neymar al club valencianista. Si marca avui, el brasiler arribarà als 100 gols oficials amb la samarreta del Barça. Iniesta, que aquesta setmana deixava aparcada la seva renovació fins a final de temporada, també truca a la porta de l'onze després de la suplència a Riazor.\nEl València, que únicament ha guanyat un dels últims quatre partits de lliga –contra el Leganés a Mestalla i per la mínima (1-0)–, arriba a l'estadi amb pocs arguments futbolístics que li permetin creure en la victòria, i les seves possibilitats d'obtenir un resultat positiu al Camp Nou depenen de l'encert de Diego Alves sota els pals, de la punteria de Parejo a pilota aturada i de la inspiració de Zaza en punta. Tres noms que són mig València. L'alegria va a càrrec de Carlos Soler. Joventut, talent i personalitat al servei d'un Voro eternament instal·lat en el rol d'apagafocs. Avui, mànega a punt. El Barça arriba calent per la derrota a Riazor.\nVALVERDE NO AJUDA\nLa victòria del Madrid ahir a San Mamés (1-2) no permet errors com el de Riazor\nEl col·legiat del gol fantasma al Villamarín torna a escena avui al Camp Nou\nMunir i Montoya tornen a l'estadi. Nani, Santi Mina i Mario no han viatjat\nVoro: “No anem al Camp Nou amb por. És futbol”\nLuis Enrique mai sap a qui haurà de saludar sempre que s'enfronta amb el València. Banqueta difícil la de Mestalla. Lluny queda ara aquell partit del mes d'octubre i lluny aquell València de Prandelli. Voro és estabilitat, la vena compressora habitual per aturar l'hemorràgia: “El Barça és un equip letal en l'aspecte ofensiu. Sabem que té jugadors que solucionen un partit. Però no anem amb por al Camp Nou. És només futbol. L'any passat vam guanyar allà. Això vol dir que no és impossible”, va dir ahir en roda de premsa. Interessant cara a cara avui entre dos entrenadors que no continuaran la temporada que ve.\nAlerta amb Hernández Hernández\nPolèmica designació arbitral per al Barça-València d'avui al Camp Nou. El Barça es retrobarà amb un vell fantasma del passat. Concretament amb el col·legiat que no va concedir aquell gol fantasma legal al conjunt blaugrana en la visita al Benito Villmarín de la jornada 20 i que va costar dos punts al FC Barcelona contra el Betis (1-1). Alejandro José Hernández Hernández, del col·legi canari, arbitrarà per primera vegada al Camp Nou després d'aquella polèmica decisió que va reobrir el debat de la necessitat d'instaurar les noves tecnologies en el futbol espanyol per minimitzar els errors arbitrals.\nL'Esportiu. Nacional 19-03-2017 Pàgina 4\nL'Esportiu. Comarques Gironines 19-03-2017 Pàgina 12


Les escoles i instituts de Berga preparen un retorn segur a les aules | NacióBerguedà\nLes escoles i instituts de Berga preparen un retorn segur a les aules\nResponsables de centres educatius de la ciutat repassen les mesures preventives i de seguretat que han preparat per encarar el curs més atípic i incert\nper Pilar Màrquez Ambròs, Berga | 9 de setembre de 2020 a les 19:11 |\nMascaretes i grups de convivència estable, dues de les claus de l'inici de curs. | Norma Vidal / ACN\nLes escoles i instituts de Berga, com a la resta del país, obriran dilluns i, per això, preparen els últims serrells per un retorn segur a les aules. Funcionaran els plans de reobertura i les directrius de detecció precoç de la Covid-19 dissenyades per les conselleries d'Educació i Salut? Els dubtes no s'han esvaït del tot, però hi ha una certesa: el curs 2020/21 estarà marcat pel coronavirus i els centres educatius hauran d'adaptar-s'hi des de bon principi.\nEl director de l'Institut Guillem de Berguedà, Ferran Camprubí, amb uns 600 alumnes, ha explicat a NacióBerguedà que han eliminat classes de reforç i alguna optativa "per baixar les ràtios". Així, passaran de tres a quatre grups per curs. Com una majoria de responsables de centres educatius consultats, creu que han faltat recursos i que el Departament d'Educació ha anat massa a última hora per marcar les directrius.\n"Teníem classes de 30 alumnes i, per evitar-ho, hem augmentat els grups. A l'ESO podrem tenir grups de 22 o 23 nois i noies. Ara bé, a Batxillerat no serà possible, i mantenim les ràtios entre els 30 o 32 alumnes per classe", ha concretat Camprubí.\nEl centre té 58 professors, però cap d'ells s'ha incorporat aquest any. És la plantilla amb què comptaven abans de la pandèmia. "Hem eliminat classes de reforç i alguna optativa i hem hagut d'ocupar aules com la de Música, són els recursos que tenim", ha relatat Camprubí.\n"El Departament d'Educació va anar tard a l'estiu, però entenem que la situació va canviant i ens hem d'anar adaptant", ha apuntat Camprubí. Les entrades i sortides del centre es faran esglaonades, així com les hores d'esbarjo. S'han creat diferents torns per cicle i s'han repartit els dos patis segons el curs amb temps esglaonats de descans. "Tenim moltes portes i els accessos es poden distribuir relativament", ha assegurat el director de l'institut. Així mateix, l'esbarjo es farà per torns: "segons el moment, en un dels dos patis hi haurà tots els de primer d'ESO o bé tots els de segon i, en l'altre, tots els de tercer d'ESO o bé tots els de quart", ha remarcat. Dos cursos diferents no coincidiran.\n"Hem eliminat classes de reforç i alguna optativa i hem hagut d'ocupar aules com la de Música, són els recursos que tenim"\nAdaptar les optatives a la Covid-19, ha estat més fàcil a primer, segon i tercer, que a quart d'ESO, en què hi ha més assignatures d'aquest tipus. "A quart hi ha tres franges d'optatives. En aquest cas, hem aconseguit que en dues d'aquestes tres franges, tot el grup faci la mateixa optativa, i queda una franja on es barrejaran, però per la qual disposarem d'aules més àmplies", ha expressat Camprubí.\nEls alumnes no es podran treure la mascareta, exceptuant en el moment de l'esmorzar, ja que al pati s'ha creat un espai especial pensat per menjar l'entrepà. Hi haurà sempre gel hidroalcohòlic disponible.\nGrups de convivència estable i mascaretes, també a Primària\nA Primària els reptes dels centres són similars. La directora de l'Escola de Santa Eulàlia de Berga, Betlem Guillén, ha assegurat a aquest diari que s'han hagut d'adaptar a la pandèmia, malgrat la incertesa. "El Departament d'Educació va anar a última hora i en un primer moment se'ns va caure el món a sobre, però ens van dir que podíem continuar amb els plans d'actuació que havíem treballat el mes de juliol i hem decidit tirar per aquí", ha avançat.\n"Mantindrem les ràtios a 25 alumnes per classe i els grups que teníem, però extremarem les mesures de seguretat, perquè no hi hagi mai barreges de grups estables", ha indicat Guillén. En un primer moment, es van plantejar que nens i nenes de grups diferents poguessin coincidir amb distància de seguretat, però finalment s'ha establert que no sigui així en cap moment. "Cap nen d'un grup estable es barrejarà amb un altre", ha reiterat.\nL'ús de les mascaretes serà obligatori de primer a sisè de Primària. "Per entrar, per sortir, per fer ús dels lavabos, etcètera, tothom portarà mascareta. També hem recomanat que sigui així a Infantil", ha apuntat Betlem Guillén. "Dins les aules, els alumnes estaran separats per la distància de seguretat recomanada i en principi esperem no utilitzar-la, però quan facin treballs en grup o interactuïn amb companys, s'extremaran les precaucions i de nou es farà servir la mascareta", ha afegit aquesta educadora. "Pot ser que s'introdueixin canvis a mesura que la inspecció escolar ens vagi donant el vistiplau o, fins i tot, si el Departament d'Educació adapta algunes directrius", ha avisat Guillén.\n"Tot plegat, crea certa angoixa perquè s'estan proposant canvis d'última hora quan no hi ha prou recursos", ha destacat Betlem Guillén. "Fa molts anys que demanem baixar ràtios, però ara mateix no pots fer això sense sacrificar el projecte educatiu, o les especialitats o la llengua estrangera", ha dit.\n"Si baixàvem les ràtios, teníem un problema d'espai. Mantindrem les ràtios a 25 alumnes per classe, però extremarem les mesures de seguretat"\nA l'Escola de Santa Eulàlia de Berga també s'han esglaonat les entrades i sortides, per bé que la seva directora recorda que l'Ajuntament de Berga té pendent fer-hi obres, perquè així "hi hagi un segon accés a l'edifici". Segons Guillén, "fa molt temps que es demana aquesta segona entrada i no la tenim, això farà que les arribades i les sortides siguin complexes".\nEs faran files al pati amb separació d'un metre i mig, i s'entrarà per cursos en períodes separats per una franja temporal de 10 minuts per evitar aglomeracions.\nBetlem Guillén ha exposat que si l'escola baixava les ràtios a 20 alumnes, s'enfrontava a un problema d'espai molt important. "Ja es va fer una reunió el mes de juny amb els serveis territorials, on se'ls va informar que si havíem de tenir 23 o 24 grups d'estables, no podíem tenir l'actual servei de menjador", ha recordat. "Tot i que fem dos torns de menjador, hi ha més de 200 nens i nenes que es queden a dinar, i això ens obliga a fer servir la biblioteca. Si hi havia més grups estables, la biblioteca no podia fer de menjador, havia de passar a ser una aula, i no teníem cap altre espai disponible per servir menjars, ni tan sols fora de l'escola", ha subratllat.\nAdeu a les activitats multinivell\nLa directora de l'Escola de la Valldan, Meritxell Mas, ha expressat que en el cas de la seva escola no hi ha mai més de 9 nens per curs. "A cada aula hi ha dos cursos, això vol dir que ja normalment ens quedem per sota de la ràtio de 20 nens i nenes", ha comentat. "En el nostre cas, la famosa ràtio de 20 no ens suposa un problema. La nostra major problemàtica és la manca d'espai, però això és quelcom que patim des de fa molt temps, no només per la Covid-19", ha subratllat.\nTots els nens i nenes de parvulari de la Valldan treballen junts. I a Primària hi ha dos grups d'edat per aula (primer i segon, tercer i quart, i cinquè i sisè). "Això es podrà seguir fent. Però no podrem realitzar activitats multinivell, quelcom que fins ara podíem fer perquè som una escola petita i familiar", ha dit Mas. "Estàvem acostumats a què els de cicle Superior poguessin fer coses amb companys d'altres nivells, per exemple, amb els nens i nenes de cicle Inicial. Això no podrà ser així, haurem de mantenir els grups estables per la traçabilitat dels casos, en cas que hi hagués algun contagi", ha reflexionat la directora del centre.\n"Haurem de mantenir els grups estables per la traçabilitat dels casos, en cas que hi hagués algun contagi"\nImperdibles, Societat, curs, tornar a les aules, escoles, Ensenyament, aules, Educació, pandèmia, Tornar a les aules - L'escola després del coronavirus, coronavirus, Covid-19


Registrar dominis .bio - Entorno Digital\nRegistre de dominis .bio\nDominis | Dominis | Extensions de dominis | .bio\nBIO és un domini genèric que serveix per identificar-te amb un nom, producte, marca, etc a Internet, mitjançant una pàgina web o altres serveis com el correu electrònic. Per exemple si algú vol veure la teva pàgina web que està sota el teu domini BIO escriurà en un navegador www.elteunomdemarca.bio\nEl registre de dominis .bio no té requisits en fase Lliure.\nRequeriments de dominis .bio\nPROMOCIÓ ALTA DOMINI .BIO PER NOMÉS 14,95€ FINS EL 30/06/2019\nA la fase Lliure dels dominis .bio, qualsevol persona física o jurídica podrà registrar. Aquesta fase es regeix per la norma del que primer arriba, primer registra.\n- Amb la compra del teu domini .bio pots seleccionar els nostres serveis de DNS per l'activació del teu domini ".bio".\n- Entorno posa a la teva disposició amb el registre del domini .bio una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .bio pots veure la nostra secció de serveis corporatius.\n- Al comprar el domini web amb l'extensió .bio podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .bio\nPer registrar dominis genèrics .bio has de completar el formulari de registre on-line.\nEls dominis .bio es poden contractat entre 1 i 10 anys.\nPer renovar dominis .bio aquests han d’estar en període de renovació i es poden renovar entre 1 i 9 anys.\nEls dominis .bio també admeten renovació anticipada.\nPer a transferir dominis .bio és necessari:\nAl transferir dominis .bio aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .bio si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .bio té un cost de 50 euros (preus sense IVA) .\nPots modificar els contactes i servidors de DNS dels teus dominis .bio a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .bio\nSi gestiones varis dominis .bio o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .bio o contractar un servei de hosting posa't en contacte amb nosaltres.


El documental del mes Shadow Girl (Niña Sombra), els dies 3 i 4 de març al Casal d'Amposta\nEl documental del mes Shadow Girl (Niña Sombra), els dies 3 i 4 de març al Casal d’Amposta\nEstrena el divendres 3 de març a les 21.30 h i dissabte 4 a les 18.00 h al Casal d’Amposta.\nL’Associació Sociocultural Tarambana d’Amposta presenta el documental del mes de març Shadow Girl (Niña Sombra), guanyador del Premi del Public i del Premi del Jurat en categoria nacional a DocsBarcelona Valparaíso. Un documental biogràfic on la directora xilena María Teresa Larraín explica el procés de la seva ceguesa progressiva. Una pel·lícula emotiva que ens trasllada a les profunditats de la disfunció visual amb la serenitat i el coratge d’una cineasta que no vol renunciar a la seva professió. Es projectarà el divendres 3 de març a les 21.30 h al Casal d’Amposta i el dissabte 4 a les 18.00 h al Casal d’Amposta. El preu de l’entrada és de 4 €.\nQuan era petita a María Teresa Larraín li van diagnosticar miopia progressiva, heretada de la seva mare, i li van dir que un dia es quedaria cega: “Com li dius a una nena que es quedarà cega? Com prepares a una nena per a la ceguesa?”. Conscient d’aquest inevitable destí decideix capgirar el seu món i explorar les profunditats de la seva nova condició. ”Si hagués sigut artista hagués pintat el meu dolor; si hagués sigut escriptora hagués escrit sobre això. Però com que treballava amb imatges havia de fer aquesta pel·lícula”. Mentre editava el seu últim projecte a Toronto, la cineasta María Teresa Larraín va començar a perdre la vista. Sabent que aquesta pèrdua era progressiva i irreversible, la directora va decidir viure sola el seu dolor i tancar les portes del seu passat, convençuda que mai més treballaria com a artista.\nPerò la mort de la seva mare fa que torni al Xile natal, que va abandonar quan era jove a causa de la dictadura militar. Caminant pels carrers de la capital coneix un món diferent que l’inspira. Els venedors ambulants dels carrers de Santiago de Xile conformen part del paisatge urbà i de la història de la ciutat. Amb ells, María Teresa Larraín troba el confort i l’ajuda que necessitava per superar la seva por a l’aïllament i a esdevenir presonera de la seva pròpia ceguesa. ”Tu creus que coneixem a la gent només a través dels nostres sentits?”. Amb el seu encant innegable i amb una poètica posada en escena, la directora ens recorda que les persones cegues tenen molt per oferir a la societat i volen seguir sent part activa d’aquesta. Com ella, els venedors ambulants de La Alameda, l’avinguda principal de Santiago, segueixen lluitant pel seu lloc en una societat que segueix sense tenir-los en compte.\nAquesta és una història que toca les emocions més humanes de la manera més terrenal possible, desproveint-les de tota transcendència i buscant sempre la manera més frontal de plantar-hi cara. Quan acabi la pel·lícula, María Teresa haurà perdut quasi per complet la seva visió i no podrà veure la seva pròpia obra. Almenys no com la veu la resta de la gent. I això és la clau de la seva “curació”: “La ceguesa m’ha afectat la vista, no la ment (…). Segur que la veuré a la meva pròpia manera”, atorgant així un nou sentit a la paraula “veure”. Deixar de veure i començar a mirar.\nShadow Girl (Niña Sombra) és una pel·lícula biogràfica i alhora un viatge commovedor cap a les profunditats de la ceguesa, en un narració plena de coratge i optimisme per enfrontar-se a una nova vida. María Teresa Larraín ofereix una perspectiva necessària de la ceguesa, buida de tòpics i estereotips.\nFoto capçalera/ cedida.


Comunicació del departament de Salut (24.04.20) | Asem Catalunya\nComunicació del departament de Salut (24.04.20)\nDes de la Secretaria d’Atenció Sanitària i Participació del Departament de Salut ens tornem a posar en contacte amb vosaltres atesa l’actual situació de crisi sanitària provocada per la COVID-19, declarada com a pandèmia per part de l’Organització Mundial de la Salut (OMS). Com ja us hem comunicat anteriorment, des del Govern de la Generalitat i concretament des del Departament de Salut s’han adoptat diverses mesures de caràcter assistencial, pressupostari, fiscal i de contractació pública entre d’altres, d’acord amb les necessitats i les previsions de cada moment. En aquest sentit, volem recordar-vos les recomanacions següents:\n1. Estem davant d’una situació d’alerta sanitària en constant evolució, i per aquest motiu és molt important que la ciutadania disposi d’informació actualitzada i fiable, com també sobre què cal fer en el cas que es tinguin sospites d’afectació per coronavirus.\n2. Disposeu d’informació actualitzada al Canal Salut, on podreu accedir a explicacions breus i entenedores sobre el coronavirus i aspectes relacionats amb la situació actual, com ara:\n– Com podem gestionar les nostres emocions i l’ansietat aquests dies.\n– Com podem gestionar el dol durant la situació que estem vivint.\n– Tingues cura de la teva salut emocional a través de l’app GestioEmocional.cat.\n– Recomanacions per a l’ús de mascaretes.\n3. També hi ha disponible informació per a professionals del Sistema de Salut de Catalunya, útil per conèixer i aplicar, en la mesura de les seves possibilitats, a tots aquells col·lectius que estiguin prestant algun tipus de cura o acompanyament a persones amb problemes de salut.\n4. La participació de tota la ciutadania és fonamental per superar la crisi. Campanyes com el #JoActuo tenen com a objectiu promoure aquest confinament a casa com a mesura necessària per a superar la situació en que ens trobem, englobant tres grans eixos d’actuació:\n– Solidaritat, on es fa una crida a agrair la feina dels professionals sanitaris.\n-Crida a l’acció on es pretén difondre missatges que engresquin els ciutadans a oferir col·laboració o ajuda a qui ho necessiti.\n– Col·laboració ciutadana: Els ciutadans es podran informar de quines accions són les que poden dur a terme per ajudar els seus conciutadans durant els dies de confinament.\n5. Cal que tota la ciutadania i especialment, les persones amb algun problema de salut previ, les persones que en tenen cura i el col·lectius amb condicions de vulnerabilitat, coneguin, apliquin i extremin les precaucions i recomanacions, donant molta importància a les mesures d’higiene.\n6. De cara a assegurar l’actualitat, la veracitat i la fiabilitat de la informació rebuda amb relació a la COVID-19 i a la situació actual, cal assegurar-se que la font de procedència sigui algun dels canals oficials de la Generalitat de Catalunya i del propi Departament de Salut, com ara Twitter (@salutcat), el canal @salutcat de Telegram, o el web canalsalut.gencat.cat, així com també les accions comunicatives emeses per les autoritats sanitàries.\nEn uns moments com els que vivim, creiem que és molt important mantenir un contacte proper amb les entitats com la que vosaltres representeu. Per aquesta raó seguim a la vostra disposició per tal de canalitzar les vostres necessitats, situacions o dubtes a través de l’adreça participa.salut@gencat.cat\nSecretaria d’Atenció Sanitària i Participació Departament de Salut | Generalitat de Catalunya


Col·lecció local | La Biblioteca\nCategory Archives: Col·lecció local\nPer molts anys als investigadors i a les investigadores de Sisè!\nEs fa palès una altra vegada l’inquietud investigadora i de recerca històrica a l’escola. Els alumnes de Sisè acaben de ser premiats pel treball Anar a la fàbrica, que el curs passat van realitzar amb motiu de la setmana Verdaguer. Ja heu vist la notícia en el bloc de l’escola.\nDes de la Biblioteca els volem felicitar i encoratjar-los a continuar amb aquest esperit curiós i de fer memòria del temps passat. Molt bé i endavant!\nThis entry was posted in Cicle Superior, Col·lecció local, Descoberta de l'entorn, La nostra història and tagged Alumnes de Sisè, Anar a la fàbrica, Festa Verdaguer, Premi Baldiri Reixac on 17 maig 2010 by Teresa Ribera i Icart.


El Racó del Sikkim, cuina de l'Índia al Baix Guinardó\nEl Sikkim és una petita regió de l'Índia ubicada als peus de l’Himàlaia. Al barri del Baix Guinardó hi ha un restaurant, el Racó del Sikkim, on, a banda de poder-hi degustar els plats típics d’aquest indret, podreu conèixer aspectes i curiositats sobre la seva cultura. El regenten sikkimesos i t’atenen en català.\nLes cases modernistes d'Horta\nL’escriptora d’Horta, Dora Serra, ens explica la història de les cases modernistes del carrer de Campoamor. A finals del segle XIX, l’aleshores anomenada Rambla de Cortada, es va convertir en una zona residencial de la burgesia catalana.\nUna guia presenta els 100 racons més interessants d'Horta-Guinardó\nLa Guia Barcelona Barri a Barri presenta els 100 indrets més interessants de cadascun dels 10 districtes de la ciutat. Un dels primers a tenir aquesta guia és el d’Horta-Guinardó, que ha sorprès els autors per la seva grandària i varietat.\nRacons Notícia Districte\nEl Museu del Carruatge, un viatge al passat\nEl Museu del Carruatge, situat al barri de la Teixonera mostra exemplars de carros de tracció animal de principis del segle XX. Alguns eren maquinària de l’empresa Fomento de Construcciones i Contratas amb què es van construir indrets característics de la ciutat com el Tibidabo o la Sagrada Família, altres formaven part de la col•lecció privada del fundador de la companyia.\nPlaça Puig i Alonso (Nen de la Rutlla)\nAquest és un dels cops que una escultura ha canviat el nom d'una plaça. "El nen de la rutlla", s'ha convertit en el símbol del barri del Guinardó i ha aconseguir que és canviï el nom de la plaça on està ubicada, abans Francesc Puig i Alfonso, ha passat a anomenar-se des del 2001 "Plaça del Nen de la Rutlla".\nRacons Informe Setmanal El Guinardó\nUn passeig pel jardí de les Heures\ndimecres, 6 d'octubre de 2004\nRacons Informe Setmanal Montbau\nRacons Informe Setmanal Horta\ndimecres, 8 de setembre de 2004\nMasies de Can Travi i Can Cortada\ndimecres, 9 de juny de 2004\nMasia Can Fargas\nTancament per posada a punt del jardi del Laberint\nJardins d'Hiroshima al Guinardó


L'alcalde de Silla presenta la campanya «L'Albufera comença ací» - Notícies - Ajuntament de Silla\nPortada > Actualitat > Notícies > L'alcalde de Silla presenta la campanya «L'Albufera comença ací»\nAhir dintre de les cinquenes jornades «L’Albufera: Visió de futur i referent turisticogastronòmic i mediambiental de la província de València» l’alcalde de Silla, Vicente Zaragozà, va presentar la campanya de conscienciació mediambiental «L’Albufera comença ací.»\nL’objectiu de la campanya és conscienciar la població de la importància de tindre un poble net, perquè la conservació de la nostra albufera i el medi ambient depén d’això, complint l’agenda 2023 que pretén protegir el planeta i assegurar la prosperitat com a part de la nova agenda de desenvolupament sostenible.\nCal tenir en compte que la distància que separa Silla del Parc Natural de l’Albufera és de tan sols de tres quilòmetres i cada xicotet gest que tinguem és important per preservar-la. Després d’un episodi de pluges, tot el fem que tirem al terra com plàstics, botelles o papers viatgen a través dels albellons fins a l’albufera posant en perill la nostra fauna i flora autòctona. Per aquest motiu, l’Ajuntament de Silla instal·larà plaques metàl·liques entortillades amb el missatge «L’albufera comença ací» en zones de referència del poble\nA més, s’editarà un fullet informatiu imprés amb paper ecològic perquè tota la ciutadania conega la importància del nostre llac i tot allò que pot fer per preservar-lo.


Corea del Sud tindrà un campus de l'FCB Escola | FCBarcelona.cat\nCorea del Sud tindrà un campus de l'FCB Escola\nEl 'model Barça' segueix en expansió. Ara és el torn de Jeju, una illa de Corea del Sud, on a començaments del 2010 es farà un campus de l'FCBEscola.\nEl director esportiu de l'FCB Escola, Julio Alberto Moreno, va ser l'encarregat de presentar aquest campus de Jeju (Corea del Sud), amb la presència dels mitjans de comunicació locals. Aquesta illa coreana acollirà, del 25 al 29 de gener i de l'1 al 5 de febrer del 2010, la celebració d'aquesta iniciativa.\nÉs un campus adreçat a uns 200 infants, d'entre 10 i 14 anys, que durant dues setmanes rebran formació dels tècnics de l'FCB Escola en un projecte organitzat per TRI International.\nL’objectiu d’aquest campus és que els nens i nenes coreans aprenguin a jugar a futbol seguint la metodologia, la filosofia i l’estil del FC Barcelona per uns dies.\nL’illa de Jeju està situada al sud del país, on també se segueix amb atenció el Barça. Per això, la visita de Julio Alberto i l'FCB Escola l'han seguit de ben a prop diversos mitjans de comunicació coreans.\nCampus al món\nAquest 2009 ja s’han fet 16 campus de l'FCB Escola arreu del planeta. Més de 2.000 infants hi han participat en països com ara els Estats Units, el Japó, Turquia, els països escandinaus o el Perú. També s’han fet clínics a l'Índia i al Vietnam.


Dublín, del 17 al 19 de novembre de 2017; dies 1 i 2 (de terres gironines a Dublín i visita a la capital d’Irlanda) (17 i 18 de novembre de 2017) (IV)\nSegurament la indústria més famosa de Dublín és la destil·leria. La cervesa Guinness ha estat destil·lada a la St James's Gate Brewery des del 1759.\nDurant els anys del Tigre Celta de mitjans a finals de la dècada dels 90 un gran nombre de companyies de tecnologia de la informació i farmacèutica s'han establert a Dublín i en els seus suburbis i el seu gran volum d'indústria de computació l'han portat a ser anomenada com el Silicon Valley d'Europa. El centre d'operacions de Microsoft Europa, Orient i Àfrica EMOA, situat a l'Estat Industrial Sandyford al sud de la ciutat, i Google i Amazon han establert bases operatives a la ciutat. Intel i Hewlett-Packard tenen grans plantes de manufactura a Leixlip, al Comtat de Kildare, a l'oest de Dublín. Google, Yahoo!, Ebay i PayPal tenen els seus centres d'operacions europeus a Dublín.”\nAvui fem un tour gratuït amb Sandemans (http://www.neweuropetours.eu/dublin/en/home ). L’excursió comença al City Hall, és a dir, davant de l’ajuntament, a on està previst que s’hi pengi una senyera en solidaritat amb Catalunya (http://www.elnacional.cat/ca/politica/dublin-debatra-senyera-un-mes-en-suport-catalunya_208503_102.html ). El guia d’avui es diu Álvaro i un cop ens hi unim, amb un bon grapat de gent més, ja comencem la visita. Ens porta cap a la zona del castell de Dublín i ens fa una llarga explicació sobre la història d’Irlanda. Comença dient que fa 11500 anys, Irlanda es va separar geològicament d’Anglaterra. 1500 anys després de que se separessin, els anglesos ja van anar a Irlanda i no en van marxar fins fa aproximadament 100 anys. Es coneixen poblaments des del 140 abans de Crist però ja es creu que hi havia gent molt més abans.\nUna de les persones més conegudes de tota l’illa és Sant Patrici, que va néixer a Escòcia el 387 després de Crist. La història conta que uns pirates els van capturar i va ser un esclau a qui obligaven a cuidar ovelles. Fent aquesta tasca va sentir la crida de Déu i es va escapar. Va anar al nord de l’illa i va agafar un vaixell per retornar a casa i es va fer sacerdot catòlic. Va decidir retornar a Irlanda, a on es va dedicar a convertir pagans en catòlics. Es diu d’ell que tenia molta eloqüència i ell va establir, com a símbol d’Irlanda, la Santa Trinitat, el trèvol de les tres fulles, que vol dir el Pare, el Fill i l’Esperit Sant. A viquipèdia es conta el següent (https://en.wikipedia.org/wiki/Saint_Patrick; https://ca.wikipedia.org/wiki/Patrici_d%27Irlanda):” Sant Patrici —nascut com a Maewyin Succat en gaèlic — (Bannaventa Berniae, Carlisle, Cúmbria, Anglaterra, ca. 387 - Saul, Comtat de Down, Irlanda del Nord, 461) va ser un religiós britó, missioner i evangelitzador de les terres d'Irlanda i fundador del cristianisme en aquesta illa. Venerat com a sant per diverses confessions cristianes, és el sant patró d'Irlanda, celebrat per les comunitats irlandeses d'arreu del món. Les seva vida és narrada a l'Acta Sanctorum, a la seva vida segons Jocelí (un monjo de l'abadia de Furness a Lancashire al segle XII) i als annals irlandesos; les contradiccions són tan grans que alguns fins i tot han negat la seva existència. Un document més fiable és la Confessio S. Patricii, a manera d'autobiografia, on fa un resum de la seva vida i fets.\nNasqué a la costa oest de Gran Bretanya a la vila de Benaven o Bonavem Taberniae (identificada amb diversos llocs entre els quals el més tradicional és el lloc de la moderna Kilpatrick). De nom Maewyin Succat, era fill d'un noble romà, Calphurnius, i de Conchesa. Als setze anys fou capturat per pirates pagans i venut com a esclau a Irlanda; allí va aprendre l'idioma i els costum irlandeses i fou pastor per un temps; es va escapar i va poder tornar a casa; al cap de pocs anys fou capturat altre cop però va obtenir la llibertat al cap de dos mesos; en veure la situació moral dels irlandesos desenvolupà una forta fe cristiana i va decidir tornar a Irlanda com a missioner i va començar a estudiar com un sacerdot. Entre 412-415, va estudiar al monestir al santuari de l'illa de Lerins, enfront de la Costa Blava. Això va ser seguit per més anys d'estudi al monestir d'Auxerre, sota la guia de Germà d'Auxerre, qui el va ordenar l'any 417.\nDesprés de 15 anys com a deixeble de Germà d'Auxerre, a ser cridat a Roma on primer, l'any 432, el Papa Celestí I el va consagrar com a bisbe d'Irlanda, amb el nom de 'Patrici', on ja exercia el ministeri Pal·ladi d'Escòcia, el primer bisbe d'Irlanda.\nPatrici va viatjar a Irlanda, arribant a Slane l'hivern de 432 establint-se a Armagh, al nord del país, sota la protecció de Dichiu, un rei local, que en va ser un dels primers conversos al cristianisme i li va donar un graner, que va ser l'primera esglésiaestablerta per Patrici. Va predicar l'evangeli i a això va dedicar la resta de la seva vida.\nLa seva tornada a Anglaterra, on després d'uns anys de residència fou nomenat bisbe, o els viatges a Itàlia o França, són probablement imaginaris; segons una de les tradicions després de ser ordenat bisbe tornà a Irlanda com a missioner.\nEs diu d'ell que féu el miracle d'expulsar les serps d'Irlanda, tot i que també es diu que a Irlanda no hi ha serps i que és més aviat una referència a símbols pagans. L'absència d'aquests rèptils a l'illa es deu segurament al fet que durant la darrera glaciació l'illa d'Irlanda quedà coberta pel glaç perpetu no permetent l'existència de nínxols ecològics adequats (temperatura principalment) i que el desglaç posterior en provocà l'aïllament per mar impedint-ne la colonització un cop retirat el glaç.\nLes llegendes també associen a Sant Patrici l'ensenyament de la trinitat a través del trèvol de tres fulles, remarcant el dogmacristià de tres divinitats en un sol déu. Actualment el trèvol és un dels símbols irlandesos.\nAtès el gran nombre de descendents d'irlandesos que hi ha arreu del món, la festa de Sant Patrici se celebra a moltes ciutats amb grans desfilades. Les més destacades són a Dublín, Nova York, Manchester, París, Roma i moltes d'altres. També és el patró de Nigèria que va ser evangelitzat principalment per religiosos irlandesos.”\nHi havia un rei pagà que es va convertir al catolicisme, però al segle IX, cap a l’any 837, els víkings van entrar a Dublín pel riu Liffey, més de 60 barques. Fan una fortalesa de fusta a la zona del castell i des d’allí, s’estenen per tota l’illa, fins que a l’any 1014 té lloc la batalla de Clontarf (https://es.wikipedia.org/wiki/Batalla_de_Clontarf ), que els irlandesos van guanyar als víkings. De tota manera, però els víkings s’hi van quedar i es van fer aliances i matrimonis, i també molts d’ells també es van convertir al cristianisme. I la història continua fins que al segle XII els anglonormands, comandats per Ricard Cor de Lleó va fer aliança amb Irlanda i els anglesos s’hi van quedar set segles. Tal i com s’explica a viquipèdia (https://en.wikipedia.org/wiki/Richard_I_of_England; https://ca.wikipedia.org/wiki/Ricard_Cor_de_Lle%C3%B3 ):” Ricard I d'Anglaterra va ser rei d'Anglaterra des del 6 de juliol de 1189 fins a la seva mort. També va governar com a duc de la Normandia, d'Aquitània, de Gascunya, senyor d'Irlanda i de Xipre, i comte d'Anjou i de Nantes. Anomenat Ricard Cor de Lleó(en francès Richard Cœur de Lion, en anglès Richard Lionheart) per la seva reputació com a gran combatent i líder militar, va ser el principal comandant cristià durant la tercera croada. Ricard era també anomenat Oc e No («Si i No») en occità, la seva llengua materna en la qual va escriure algunes poesies. Ricard va afegir un lleó al segell del seu pare, que de vegades en feia servir un amb un lleó i de vegades un amb un lleó i un guepard; des d'aquest rei l'escut amb tres lleons representa Anglaterra. Ricard era el tercer fill d'Enric II d'Anglaterra i I d'Anjou i d'Elionor d'Aquitània; nascut probablement a Beaumont Palace, la residència que els seus pares tenien a Oxford. (Continuarà)


Les cinc millors frases de la mutació de l'alcaldessa | NacióDigital\nColau ha modulat en els dos anys de mandat el discurs que verbalitzava en campanya i quan era activista de la Plataforma d'Afectats per la Hipoteca (PAH)\nper Jordi Bes, 24 de maig de 2017 a les 20:48 |\nL'ascens a l'alcaldia no ha estat innocu per a Ada Colau. Quan era activista de la Plataforma d'Afectats per la Hipoteca (PAH) i durant la campanya electoral no dubtava en acusar el PSC de "màfia" o que voldria acabar també amb la "màfia" de Transports Metropolitans de Barcelona (TMB). Un cop a l'Ajuntament, però, ha acabat governant amb els socialistes, i ha moderat el discurs en relació a TMB, tot i que segueix sent una empresa opaca. A NacióDigital recollim les cinc millors frases que exposen com Colau ha modulat el seu discurs en els dos primers anys del mandat.\n1. Aturar els desnonaments és qüestió de "voluntat política"\nColau veia molt fàcil acabar amb els desnonaments. "L'únic que falta en aquesta ciutat és voluntat política per aturar els desnonaments i garantir el dret a l'habitatge", va afirmar en un debat de les eleccions municipals. L'alcaldessa defensava que els pisos hi són, ja que "hi ha milers d'habitatges buits", però el que cal és que compleixin la seva funció social, que l'Ajuntament tingui clares les prioritats polítiques, i que "li preocupi garantir el dret a l'habitatge abans que no enemistar-se amb les entitats financeres".\nRecordes @AdaColau que en campanya deies que només era "qüestió de voluntat política" aturar els desnonaments? pic.twitter.com/TnfgG8hWhm\n— Joaquim Forn (@quimforn) 14 de setembre de 2016\nEl cert, però, és que els desnonaments han continuat. Des del govern municipal l'únic que ha pogut fer és acompanyar els afectats amb una unitat especialitzada (la UCER), la qual només té constància de poc més de la meitat dels desnonaments que s'executen a la ciutat. Una part important dels que atén, a més, tampoc aconsegueixen una solució definitiva. A això s'ho suma el fet que el nombre de pisos buits que ha aconseguit de les entitats financeres és molt limitat.\nQuan el setembre del 2016 Colau va tenir el xoc amb el Govern i els Mossos pel desnonament d'una mare amb tres fills, l'alcaldessa va responsabilitzar directament el govern espanyol i el Tribunal Constitucional del fet que no s'hagin aturat els desnonaments: "És urgent la llei contra els desnonaments suspesa pel PP i el TC: els fem directament responsables de les 10 ordres de desnonament diàries a Barcelona".\n2. El #femForaLaMàfia dirigit al PSC\nDurant la seva etapa com a activista, Colau no va dubtar en mostrar-se molt crítica amb el PSC, que havia governat durant 32 anys ininterromputs –i havien dirigit la ciutat gairebé sempre amb ICV-EUiA, coalició que Colau va acabar sumant a la candidatura de BComú a les eleccions municipals-. El juliol del 2013, gairebé dos anys abans d'accedir a l'alcaldia, no veia al PSC legitimat per participar en una jornada sobre transparència. "No entenc que fa el PSC de #bcn a les jornades #postdem parlant d #transperència i #participació... ein? #flipo #twitserio #femForaLaMàfia", va defensar. En una entrevista de JotDown el juliol del 2014, va dir que s'alegraria que el PSC desaparegués: "S'ho ha guanyat a pols".\n— Ada Colau (@AdaColau) 18 de juliol de 2013\nL'alcaldessa, però, estava ofegada per la minoria –tots els regidors menys ella havien de compartir responsabilitats de ciutat i districte- i va acabar incorporant els socialistes al govern un any després de l'inici del mandat. A la presentació de l'acord, Colau i el líder del PSC, Jaume Collboni, van reivindicar que havien posat la ciutat per damunt de les sigles, però mai han amagat que mantenen les diferències. Ja llavors Colau va reconèixer que "no ha estat fàcil" fer el pacte, perquè amb els socialistes els separen "diferències importants en alguns temes". El socialista també va dir que tenen "diferències i crítiques mútues que no desapareixen" per l'acord. De moment, el pacte ja ha complert un any.\n3. Trias està "envoltat" de corrupció\nEn les eleccions Colau no va dubtar en utilitzar la corrupció com a arma electoral per atacar els seus contrincants. En el primer dissabte de campanya, va afirmar que els barcelonins havien d'escollir "entre la màfia i la gent, entre CiU i Barcelona en Comú". I va anar més enllà, traçant un paral·lelisme entre la llavors candidata del PP a l'alcaldia de Madrid, Esperanza Aguirre, i en aquell moment alcalde de la capital catalana i candidat a la reelecció, Xavier Trias. "Estan rodejats de corrupció i pretenen que creiem que no sabien res", va criticar.\nColau va desallotjar CiU de l'alcaldia en vèncer les eleccions per sorpresa dels convergents, i amb el temps s'ha moderat en els atacs personals a l'exalcalde. Fins i tot va pactar el pla d'habitatge amb CiU. Això no ha impedit que es mantinguin les friccions per la corrupció, especialment davant les accions judicials que ha encetat l'Ajuntament per la gestió de l'ex-tinent d'alcalde d'urbanisme Antoni Vives.\nXavier Trias i Ada Colau després de les eleccions. Foto: Aleix Moldes\nVan ressorgir en el darrer ple de l'abril, quan Trias va criticar que en campanya electoral BComú ja va caure en "insinuacions", com quan aquesta formació va dir que ell tenia "13 milions a Suïssa". Trias va confessar que li feia "fàstic" la nova manera de fer política. Tot venia per la interpel·lació de la tinent d'alcalde d'Urbanisme, Janet Sanz, la qual li va preguntar si posaria la mà al foc per tot el que va fer Vives. En aquella picabaralla Colau no hi va ser perquè acabava de ser mare per segona vegada, però molt probablement se n'hauria mantingut al marge perquè era un punt on no s'hauria previst la seva intervenció.\n4. La visió sobre TMB\nL'altra "màfia" que Colau tenia en el punt de mira era la dels directius de Transports Metropolitans de Barcelona (TMB) i l'augment de tarifes. "Aconseguirem abaixar les tarifes, tb farem fora la màfia de TMB", va remarcar Colau el març el 2014, segons va recollir la PAH. Just dos mesos després, i en ple desallotjament de Can Vies, va ser ella mateixa qui va piular en la mateixa línia: "TMB empresa municipal opaca que en lloc de reduir sous directius, puja tarifes a usuaris i desallotja 1centre social referent #canviesnoestoca".\n— Ada Colau (@AdaColau) 26 de maig de 2014\nColau està explorant com indultar el centre okupa de Can Vies i ha congelat les tarifes dos anys seguits, però no les ha rebaixat per a la majoria d'usuaris (només alguns títols, però no la T-10, el més utilitzat) i a TMB encara li manca transparència. Malgrat que ja va rebaixar alguns dels sous i s'ha compromès a reduir un 10% la despesa en directius, una part cobren força més que ella, entre ells s'hi mantenen ex-alts càrrecs del PSC i d'ICV-EUiA, i tampoc ha trobat encara una sortida per acabar amb els privilegis dels fora de conveni.\nEn el ple del febrer, l'alcaldessa va defensar que TMB és una empresa "que s'ha gestionat malament i amb opacitat", i va afegir que és una realitat que "sempre" ha denunciat però que ara, des del govern municipal, ha de "fer passos amb rigor per resoldre" a través de l'Agència de Transparència de la companyia.\n5. Un desenllaç diferent: "No em posaré en política"\nColau no pensava entrar en política i ha acabat d'alcaldessa de Barcelona gairebé en un tancar i obrir d'ulls. En l'última resposta d'una entrevista del portal Terra a principis del 2013, poc després de presentar la ILP per l'habitatge digne al Congrés, Colau va assegurar que no entraria en política. "No, el meu lloc és la mobilització social", va remarcar. I va continuar: "Si algun dia el moviment considera que s'ha de fer un pas cap a la política en el sentit que sigui, m'ho plantejaria en tant que membre d'aquest moviment, però no crec que les persones soles puguin canviar res, això es canvia de forma col·lectiva".\nEl maig del 2014, un any abans de les eleccions municipals, Colau va anunciar que deixava de ser portaveu de la PAH amb una carta als col·lectius que formaven l'organització. "Necessito sentir que puc fer altres coses i opinar sense ser 24 hores la cara de la PAH", va afirmar. Amb la missiva va descartar el "fitxatge individual" per cap partit, però no participar en política. En un temps rècord es va originar Guanyem Barcelona, l'embrió de BComú, i Colau va ser escollida candidata el gener. Llavors va considerar "un honor i una gran responsabilitat" que fos escollida per representar la nova aventura política. Només quatre mesos després va guanyar les eleccions municipals.\nImperdibles, Barcelona, Política, Barcelona, mig mandat municipal, balanç, Ada Colau, Ajuntament de Barcelona, mig mandat, govern de Colau\nPer Anònim el 26 de maig de 2017 a les 20:50\nBé, tu no se pas que faràs però jo ho tinc molt clar, a les properes, NO votar-la.\nAra a per la presidència de la generalitat i, si pot, la del govern d'Espanya\nPer Anònim el 25 de maig de 2017 a les 12:55\nMalauradament hi ha gent a qui els incompliments i la incompetència els surten gratis. És el cas de la Sra. Colau a Barcelona. Sense arreglar cap dels problemes que ella diu que tenia la capital, l'ha convertida en una ciutat a remolc de Madrid, però això no li ha fet mal electoral. Tornarà a guanyar i la hi tindrem per estona, si vol. Tanmateix crec que el seu objectiu és ser presidenta de la Generaltitat (ja veureu quan hi hagi eleccions, ja) i, si pot, d'Espanya, perquè és evident que això de la independència no va amb ella, ni amb els Fachines, Domènechs i altres herbes. És ser trepa per ser trepa. Però si és el que la gent vol, doncs que hi farem !!\nPer Parella, amics i familiars el 25 de maig de 2017 a les 08:59\nEstimada Ada, has complert amb tot el que ens havies promès. Gràcies pels endolls. I després hi ha algú que diu que no ets una dona de paraula.\nPer Edgar D. el 24 de maig de 2017 a les 21:48\nI... la gent canvia... el culet s'acomoda a la poltrona i ja no són els mateixos d'abans... especialment quan hi ha manca de principis morals.


El dia 11 de novembre, coincidint amb Sant Martí, es produeix a la Seu un efecte lumínic excepcional consistent en la projecció cromàtica de la monumental rosassa que presideix l’altar major sobre la part interna de la façana principal. La Catedral de Mallorca obre les seves portes per tal que tot aquell que ho desitgi pugui viure la Festa de la Llum.\nLa conjunció circumstancial d’un seguit de fets dona com a resultat aquest fenomen singular i únic en el context de les catedrals d’Europa. Les causes constructives que el fan possible són les següents:\nLa construcció del temple que va definir la seva planta basilical sobre la mesquita preexistent entre els segles XIII i XVII.\nLes dimensions de la nau central associades a la ubicació de la rosassa major, que es troba alineada amb aquesta i té un diàmetre de 11,85 metres.\nLa construcció de la façana principal que es va fer en tres fases cronològiques (segles XVI-XVII i XIX) i presenta dos frontis diferents, interior i exterior. Aquest és un factor decisiu en la ubicació actual de la seva rosassa vista des del mur interior.\nLa finalització del programa d’instal·lació de vitralls a tots els finestrals i òculs disponibles de la Seu que va començar a finals del segle XIX. La darrera fase dels vitralls és coincident amb l’adequació a les prescripcions litúrgiques del Concili Vaticà II. Les condicions d’entrada de llum natural a l’interior del temple resten estables des de l’any 2010, quan va finalitzar la restauració integral de la rosassa major.\nLes portes de la Catedral s‘obriran a les 07:30 h per donar accés a tots aquells interessats que vulguin contemplar aquest fenomen. L’aforament serà limitat i serà obligatori l’ús de mascareta en tot moment.\nPer a aquelles persones que no hi puguin assistir, la Catedral de Mallorca emetrà aquest esdeveniment també per streaming a través de la pàgina web de la Catedral i als seus perfils oficials de Facebook i YouTube.\nD’altra banda, el Capítol convida a tots els mitjans de comunicació que hi vulguin assistir, amb l’opció de poder accedir a la Capella Reial per tal de poder captar millor el fenomen. A més, la coordinadora del Departament de Cultura es posarà a la seva disposició per ser entrevistada i podrà respondre a totes les preguntes que puguin plantejar-se.


Les mentides de Montilla La República\nEn l’entrevista que va realitzar dilluns la directora de TV3, Mònica Terribas, al president de la Generalitat, José Montilla, per tal que expliqués als catalans l’acord de finançament, el president […]\nEn l’entrevista que va realitzar dilluns la directora de TV3, Mònica Terribas, al president de la Generalitat, José Montilla, per tal que expliqués als catalans l’acord de finançament, el president va veure’s contra les cordes diverses vegades per l’habitual agressivitat de la periodista, fins el punt que, a l’intentar defensar-se de Terribas, Montilla va mentir flagrantment a tots els catalans.\nLa màgica xifra dels 3.800 MEUR addicionals va provocar que José Montilla mentís amb prepotència. Aquests 3.800 MEUR van ser proposats per primer cop per la Cambra de Comerç, i els principals partits l’han fet seva per aprofitar l’aura de rigor que tenen les xifres d’una de les institucions més prestigioses del país. Al debat, Montilla va assegurar amb xuleria que la xifra dels 3.800 MEUR de la Cambra eren pel quart any, contradient a Terribas, que recordava perfectament que la Cambra xifrava els 3.800 MEUR pel primer any d’aplicació. Així va anar la conversa a l’entrevista (podeu veure-ho al vídeo, cap al minut 7).\nMontilla: En el primer any ja és compleix l’Estatut, i en el segon, i en el tercer, el que passa és que hi ha un quart any, però això a l’Estatut no hi diu res que hi pugui haver un quart any en el que hi ha un 30% més.\nTerribas: Si però la xifra que s’aconsegueix i que va marcar la Cambra la marcava pel primer any, no pel quart.\nMontilla: No no, pel primer any de cap de les maneres, repassi vostè les declaracions que va fer la Cambra, en absolut parlava del primer any, parlava del final del període.\nAl fer una mica de recerca a les hemeroteques i ‘repassant les declaracions que va fer la Cambra’, tal com recomanava Montilla a Terribas, hem detectat la que Montilla va mentir amb fatxenderia, ja que com defensava Terribas, el president de la Cambra de Comerç, Miquel Valls, va parlar específicament de “3.800 MEUR amb efecte a partir de l’1 de gener de 2009”. Sigui cosa dels nervis -massa mesos sense enfrontar-se a la Terribas- o sigui voluntàriament, Montilla va mentir a tots els catalans i el pitjor de tot, va arribar a acusar la directora de TV3 de mentidera quan l’únic que deia falsedats era ell.